Antkopčio obelis

Antkopčio obelis, taip pat Medaus obelis – išskirtinė obelis, auganti Klaipėdos rajone, Vėžaičių seniūnijoje, Antkopčio kaime, 180 m į šiaurę nuo kelio , 1,5 km į rytus nuo tilto per Veiviržą, pusiaukelėje tarp Vėžaičių ir Gargždų. Obelis keroja pamiškės vienkiemyje, už pagrindinių sodybos pastatų.Antkopčio obelis Google Street View 2021-04 Jai virš 300 metų, priskiriama prie įspūdingiausių Lietuvos obelų.Įspūdingiausios Lietuvos obelys miskininkas.eu 2018-05-14

Obelis visiškai gyvybinga, tvirta, kasmet žydinti, vedanti vaisius. Atskiros šakos pradeda žydėti skirtingu metu, nes vienos iš jų  yra laukinės, o kitos – skiepytos. Uždera kelių rūšių obuoliai – laukinukai ir nenustatytos vėlyvos veislės vaisiai. Nėra žinoma, kieno ir kada obelis buvo skiepyta, kokios veislės jos obuoliai. Pasak sodybos šeimininkų, jų skonis nėra įspūdingas, todėl vaisiai maistui nevartojami, paliekami laukiniams žvėrims ir paukščiams. Prie obels nuo seno stovėjo aviliai su bitėmis. Šios intensyviai nešė medų, aviliai būdavo visada visi pilni. Žydinti obelis per medunešį buvo pilna bičių. Dėl to ją šeimininkai praminė Medaus obelimi. Kadangi medis stovėjo nuošaliau, žmonės prie jos daug nevaikščiojo, netrukdė nei bitėms, nei medžiui. 

 Metų medžio rinkimai 

2017 m. Antkopčio obelis varžėsi Lietuvos metų medžio rinkimuose. Arboristikos specialistų vertinimu, šiam vaismedžiui daugiau nei 300 metų. Medžio rūšis – miškinė obelis (Malus sylvestris (L.) Mill),Metų medis. Medaus obelis arboristai.lt 2017-09-19 kamieno apimtis 0,80 m aukštyje (siauriausioje vietoje) – 3,35 m, aukštis – 14 m.Antkopčio Medaus obeliai – daugiau nei 300 metų gargzdai.lt 2018-08-13

Ši obelis yra panašaus amžiaus kaip ir gerai žinoma Senoji Kauno obelis – iki 2025 m. vienintelė saugoma Lietuvos obelis. Antkoptyje obelis augo be vietos suvaržymų, atrodo jaunesnė, bujojanti, o kauniškė – nedideliame sklype, sumenkusi, nuo vėtrų netekusi dalies kamieno, tačiau liekanti gyvybinga, vedanti vaisius pramečiui.

Aplinkos ministro 2025 m. rugsėjo 10 d. įsakymu Nr. D1-131 paskelbta valstybės saugomu botaniniu gamtos paveldo objektu.Teisės aktai dėl gamtos paveldo objektų (GPO) paskelbimo valstybės saugomais ir sunykusių valstybės saugomų GPO išbraukimo iš valstybės saugomų GPO sąrašo vstt.lrv.lt 2025-06-04

 Taip pat skaitykite 

Gamtos paveldo objektų sąraše įrašyti vaismedžiai: 
 Brazelių kriaušė (Širvintų raj.)
 Senoji Geisčiūnų kriaušė (Alytaus raj.) 
 Senoji Kauno obelis (Kaunas)
 Žagarės šermukšnis (Joniškio raj.)

 Išnašos 

 Nuorodos 

 Saugomų teritorijų valstybės kadastras stvk.lt/map
 Atrask Lietuvos saugomas teritorijas saugoma.lt

Kategorija:Klaipėdos rajono paveldas
Kategorija:Lietuvos gamtos paveldo objektai